फार्म 4बी नहीं भरा तो नामांकन होगा रद्द
पंचायती राज संस्थाओं के चुनाव के लिए शैक्षणिक योग्यताएं पूरी करने वाले सभी उम्मीदवारों को फॉर्म नंबर 4बी भरकर देना होगा। यह फॉर्म भरना उन उम्मीदवारों के लिए भी जरूरी है जो निर्धारित मापदंड के अनुसार शैक्षणिक योग्यताएं पूरी करते हैं और जिन्होंने अपना नामांकन पत्र पहले ही भर रखा है। जो उम्मीदवार फॉर्म नंबर 4बी नहीं भरेंगे उनका नामांकन पत्र रद्द हो जाएगा। यह जानकारी जिला निर्वाचन अधिकारी एवं डीसी डाॅ. जे गणेशन ने दी। उन्होंने यह भी कहा कि जो उम्मीदवार नो ड्यूज प्रमाण पत्र नहीं देगा उसका नामांकन पत्र भी रद्द समझा जाएगा। डीसी ने अधिकारियों की बैठक में पंचायती राज चुनावों की तैयारियों का जायजा लेते हुए कहा कि प्रथम चरण के चुनाव इन्द्री और असंध खंडों में करवाए जा रहे हैं।
जिलापरिषद के नामांकन सिर्फ 29 दिसंबर तक : डीसीने जिला शिक्षा अधिकारी को निर्देश दिए कि वे 2 जनवरी को स्कूलों के मुख्याध्यापकों को बुलाकर एक मीटिंग करें ताकि सभी को अपने-2 क्षेत्र की रूप-रेखा के बारे में पता चल सके। जिला परिषद के लिए सभी 25 वार्डों के नामांकन पत्र आगामी 29 दिसंबर तक ही भरे जाएंगे। उन्होंने यह भी कहा कि जिन कर्मचारियों का जिस क्षेत्र में घर है या फिर जिस क्षेत्र में वह कार्यरत है उस क्षेत्र में संबंधित कर्मचारी को ड्यूटी पर तैनात नहीं किया जाएगा।
जिलापरिषद सरपंच का चुनाव ईवीएम से होगा : डीसीने यह भी बताया कि पंचायती राज संस्थाओं के चुनाव में जिला परिषद और सरपंच पद के चुनाव ईवीएम मशीनों से होंगे जबकि पंच और ब्लॉक समिति के सदस्यों के चुनाव बैलेट पेपर से करवाएं जाएंगे। उन्होंने कहा कि उम्मीदवारों की आयु कम से कम 21 वर्ष अवश्य होनी चाहिए।
hin_Deva hin_Deva hin_Deva hin_Deva